text: ফিলিপ অ্যান্থনি জেসন ড্যাফি ডিফ্রিটাস (; জন্ম: ১৮ ফেব্রুয়ারি, ১৯৬৬) ডোমিনিকার স্কটস হেড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার, ল্যাঙ্কাশায়ার ও ডার্বিশায়ারের প্রতিনিধিত্ব করেছেন ফিলিপ ডিফ্রিটাস। ক্রিকেট লেখক কলিন বেটম্যানের মতে, ডিফ্রিটাস তার মানসিক স্থিরতার তুঙ্গে পৌঁছলে বিধ্বংসী হিটার, আক্রমণাত্মক পেস বোলিং ও দর্শনীয় ফিল্ডারের ভূমিকায় আবির্ভূত হতেন।
  
  প্রারম্ভিক জীবন 
  লন্ডনের উইলেসডেন হাই স্কুলে অধ্যয়ন করেন। সেখানেই ফুটবল ও ক্রিকেটে অংশ নিতেন। লুটন টাউন ফুটবল ক্লাবের অনুশীলনীতে তাকে দেখা গেলেও পরবর্তীকালে মন পাল্টে ক্রিকেটের দিকে মনোনিবেশ ঘটান।
  
  ১৯৮৫ সালে লিচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। অক্সফোর্ড বিশ্ববিদ্যালয়ের বিপক্ষে অনুষ্ঠিত ঐ খেলায় তার বোলিং বিশ্লেষণ ছিল ৩.৪-২-৩-৩। এরফলে ছাত্রদের নিয়ে গড়া দলটি মাত্র ২৪ রানে অল-আউট হয়েছিল। পরের বছর চমৎকার মৌসুম কাটান। খেলোয়াড়ী জীবনের সর্বোচ্চ ৯৪ উইকেট দখলসহ নয় নম্বরে ব্যাটিংয়ে নেমে কেন্টের বিপক্ষে অভিষেক সেঞ্চুরি করেন।
  
  আন্তর্জাতিক ক্রিকেট 
  কাউন্টি ক্রিকেটে চমকপ্রদ সাফল্যের প্রেক্ষিতে ১৯৮৬-৮৭ মৌসুমের অ্যাশেজ সিরিজের জন্য অন্তর্ভুক্ত হন। ১৯৯০-এর দশকের মধ্যভাগে ডমিনিক কর্কের আবির্ভাবের পূর্ব-পর্যন্ত নিয়মিতভাবে ইংল্যান্ড দলে খেলেন। কিন্তু বিদেশে সফলতার তুলনায় দেশেই অধিক সফলকাম হন। ১৯৯১ সালে ওয়েস্ট ইন্ডিজ ও ১৯৯৪ সালে নিউজিল্যান্ডের বিপক্ষে সফল দুই টেস্ট সিরিজে ভূমিকা রেখেছেন। টেস্টে নিজস্ব সর্বোচ্চ ৮৮ রান করেন অস্ট্রেলিয়ার বিপক্ষে। তন্মধ্যে, ক্রেগ ম্যাকডারমটের নতুন বলের প্রথম তিন ওভারে ৪২ রান তুলেছিলেন। তার এ ভূমিকায় অ্যাডিলেডে অস্ট্রেলিয়ার বিপক্ষে ইংল্যান্ড দলকে সহায়তা করেন। ঐ টেস্টে তিনি ম্যান অব দ্য ম্যাচের পুরস্কার পান।
  
  ১৯৯২ সালে উইজডেন কর্তৃক বর্ষসেরা ক্রিকেটার মনোনীত হন তিনি।
  
  তথ্যসূত্র
  
  আরও দেখুন 
   নীল ফেয়ারব্রাদার
   ইংল্যান্ড ক্রিকেট দল
   উইজডেন বর্ষসেরা ক্রিকেটার
  
  বহিঃসংযোগ 
   
   
  
  বিষয়শ্রেণী:১৯৬৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:১৯৮৭ ক্রিকেট বিশ্বকাপের ক্রিকেটার
  বিষয়শ্রেণী:১৯৯২ ক্রিকেট বিশ্বকাপের ক্রিকেটার
  বিষয়শ্রেণী:১৯৯৬ ক্রিকেট বিশ্বকাপের ক্রিকেটার
  বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
  বিষয়শ্রেণী:ইংরেজ ক্রিকেটার
  বিষয়শ্রেণী:ইংল্যান্ডের টেস্ট ক্রিকেটার
  বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
  বিষয়শ্রেণী:উইজডেন বর্ষসেরা ক্রিকেটার
  বিষয়শ্রেণী:মেরিলেবোন ক্রিকেট ক্লাবের ক্রিকেটার
  বিষয়শ্রেণী:বোল্যান্ডের ক্রিকেটার
  বিষয়শ্রেণী:ডার্বিশায়ারের ক্রিকেটার
  বিষয়শ্রেণী:ল্যাঙ্কাশায়ারের ক্রিকেটার
  বিষয়শ্রেণী:লিচেস্টারশায়ারের ক্রিকেটার
  বিষয়শ্রেণী:লিচেস্টারশায়ার ক্রিকেট অধিনায়ক
  বিষয়শ্রেণী:ডোমিনিকার ক্রিকেটার
  বিষয়শ্রেণী:কৃষ্ণাঙ্গ ব্রিটিশ ক্রীড়াবিদ
title: ফিলিপ ডিফ্রিটাস